钦定古今图书集成/明伦汇编/官常典/第327卷 > 大学衍义补 > 卫康叔封
## 钦定古今图书集成/明伦汇编/官常典/第327卷 > 大学衍义补 > 卫康叔封

按《书经康诰》：“王若曰：‘孟侯，朕其弟小子封。惟乃丕显
考文王，克明德慎罚，不敢侮鳏寡。庸庸祗祗，威威显
民，用肇造我区夏，越我一二邦以修我西土。惟时怙
冒，闻于上帝，帝休。天乃大命文王，殪戎殷，诞受厥命。
越厥邦，厥民惟时叙。乃寡兄勖，肆汝小子封，在兹东
土’。”　王曰：“呜呼，封敬明乃罚。人有小罪，非眚乃惟终
自作不典式尔有厥罪，小乃不可不杀；乃有大罪，非
终，乃惟眚灾适尔既道极厥辜，时乃不可杀。”王曰：“呜
呼！封有叙，时乃大明服。惟民其敕懋和，若有疾，惟民
其毕弃咎，若保赤子，惟民其康乂。非汝封刑人杀人，
无或刑人杀人，非汝封。”又曰：“劓刵人，无或劓刵人。”王
曰：“外事汝陈时臬司师，兹殷罚有伦。”又曰：“要囚，服念。”
五六日至于旬时，丕蔽要囚。王曰：“汝陈时臬事，罚蔽
殷彝，用其义，刑义杀，勿庸以次。汝封乃汝尽逊，曰：时
叙，惟曰未有逊事己。汝惟小子，未其有若汝封之心。
朕心朕德惟乃知。凡民自得罪，寇攘奸宄，杀越人于
货暋，不畏死，罔弗憝。”王曰：“封，元恶大憝，矧惟不孝不
友子，弗祗服厥父事，大”伤厥考心。于父不能字厥子，
乃疾厥子于弟，弗念天显，乃弗克恭厥兄，兄亦不念
鞠子哀，大不友于弟，惟吊兹不于我政人得罪，天惟
与我民彝大泯乱。曰：“乃其速由文王作罚刑，兹无赦
不率”，《大戛矧》！惟外庶子训人，惟厥正人，越小臣诸节，
乃别播敷造民大誉，弗念弗庸瘝厥君，时乃引恶，惟
朕憝巳，汝乃其速由兹义率。杀亦惟君惟长，不能厥
家人，越厥小臣。外正，惟威惟虐，大放王命，乃非德用
乂。汝亦罔不克敬典。乃由裕民，惟文王之敬忌。乃裕
民曰：“我惟有及，则予一人以怿。”

〈大全〉孔氏曰：康，圻内国名；叔封，字。林氏曰：康乃未受封时食采之地。或曰谥也。周克商，以苏忿生为司寇。康叔以卫侯入继，苏忿生为之故，以诘奸刑暴之事告之。其曰“外事外正”，以外言者，治殷民于卫也。以卫为外，则内事者，王朝司寇之事也，故于刑罚为详。

按《史记·卫康叔世家》，“卫康叔，名封，周武王同母少弟
也。武王已克殷纣，复以殷馀民封纣子武庚禄父，比
诸侯，以奉其先祀勿绝。为武庚未集，恐其有贼心。武
王乃令其弟管叔、蔡叔傅相武庚禄父，以和其民。武
王既崩，成王少，周公旦代成王治当国。管叔、蔡叔疑
周公，乃与武庚禄父作乱，欲攻成周。周公旦以成王”
命兴师伐殷，杀武庚禄父、管叔，放蔡叔，以武庚殷馀
民封康叔为卫君，居河、淇间故商墟。周公旦惧康叔
齿少，乃申告康叔曰：“必求殷之贤人君子长者”，问其
先殷所以兴所以亡，而务爱民。告以纣所以亡者，以
淫于酒，酒之失，妇人是用。故纣之乱自此始。为《梓材》，
示君子可法则，故谓之《康诰》《酒诰》《梓材》以命之。康叔
之国，既以此命，能和集其民，民大悦。成王长，用事，举
康叔为周司寇，赐卫宝祭器，以章有德。